Arum

**Arum** is in Frysk doarp yn it uterste noarden fan 'e gemeente Súdwest-Fryslân. It doarp leit yn 'e Greidhoeke, noardlik fan Wytmarsum en hat  ynwenners (). 

Under it doarp falle ek de buorskippen Baarderbuorren en de Grauwe Kat.

## Namme
De âldste boarne dy't oer Arum skriuwt is fan 1275 as *Aldenum*. Yn 'e iere 15e iuw komt *Aeldrum* en letter ek *Alderum*. De fariant *Arum* komt sûnt 1466 foar. Ferskate kaarten út de 16e iuw neame *Alt Arum*. In kaart mei Fryske farianten út 1595 neamt *Arom*. Yn 'e 19e iuw ferskine *Arum* en *Aarum*.

De namme is nei alle gedachten ôflaat fan "hiem" fan 'e persoanenamme "Alder", dat de grûnbetsjutting "eal" hat.

## Skiednis
Yn in stik lân op Baarderbuorren is in skelet fûn fan in bern, dat dêr om likernôch 100 jier foar de jiertelling begroeven wêze moat. Dêrom wurdt tocht dat Arum doe ûntstien is, op it plak fan Baarderbuorren.

Op 4 july 1380 waard tichtby Arum in fjildslach levere tusken de muontsen fan de Lúntsjerk en dy fan Aldekleaster, wêrby't mear as 130 man omkamen. Goed 50 jier letter yn 1420 waard dêr fannijs slach levere. De eallju Sicke Gratinga en Gale Hania, swier ferwûne, waarden doe nei Lúntsjerk werombrocht. Hania soe stjerre oan syn ferwûnings.
Yn 1895 waard by de ôfgraving fan in terp in lyts houten swurd fûn út it jier 600.
 
Foarname famyljes dy't it foar it sizzen hienen yn Arum wiene: Beijma (Baaiemerleane); Van Sytzama (Sytzamawei) en Fan Cammingha (Fan Camminghawei).

It measte ferfier yn Arum gie earder oer it wetter. Yn 1890 komt der yn Arum in tramstasjon.

Oant de gemeentlike weryndieling fan 2011 wie it part fan 'e gemeente Wûnseradiel.

## Doarpswapen
It wapen fan Arum bestiet út trije fliëkamen. Om't de boeren eartiids bekend stiene om harren fliejepleach. Hja fûnen dêrom de fliejekaam út. De Arumer boeren binne der nea folle better fan wurden, want se ha der nea in oktroai op hân.

## Mienskip

De feriening foar Doarpsbelang behertiget de belangen foar it doarp. It âldste doarpshûs fan Fryslân waard yn 1926 yn Arum oprjochte. It wie in houten geboutsje dat mei in foarskot fan de doarpsdokter oankocht waard troch it Departemint fan de Maatskippij ta Nut fan 't Algemien. It kontaktbledsje hjit De Skille.

### Underrjocht
Oant 2017 hie it doarp twa skoallen; de iepenbiere skoalle *De Opslach* en de kristlike skoalle *De Hoekstien*. Dêrnei binne de ta skoallen gearfoege ta de moetingskoalle De Oanrin.

### Ferienings
* Fuotbalferiening Arum
* Tennisferiening Arum
* GF Sparta - gymnastyk
* Keatsferiening Willem Westra
* *Thrium* - foljebal
* Kulturele Kommisje
* Frysk Selskip Arum
* Teater Selskip Arum
* iisklup Arum
* CMV Wubbenus Jacobs (fanfare)

### Tsjerke
* Protestantske tsjerke Hitsum-Achlum-Arum-Kimswert

### Befolkingsferrin

## Tsjerken

Arum hervormde kerk 2009.jpg|Herfoarme tsjerke
Overzicht westgevel met geveltoren - Arum - 20345764 - RCE.jpg|Grifformearde tsjerke


## Ferneamde Arumers
### Berne yn Arum

* Pieter Baukes Yetsenga (1865-1943), keatser
* Seakle Greijdanus (1871-1948), teolooch
* Jacob Wijngaard (1944), wiskundige en heechlearaar

### Stoarn yn Arum

* Pieter Baukes Yetsenga (1865-1943), keatser

## Ferskaat
*Yn de eardere slachterij sit no it Rock&Roll museum

## Strjitten
Alle strjitten yn Arum

## Sjoch ek
* Fryske doarpen
* Slach by Arum.